CELEX: 31987R1412
Language: el
Date: 1987-05-22 00:00:00
Title: Κανονισμός (ΕΟΚ) αριθ. 1412/87 της Επιτροπής της 22ας Μαΐου 1987 που τροποποιεί το ποσό του φόρου ο οποίος αναφέρεται στον κανονισμό (ΕΟΚ) αριθ. 805/86 και εφαρμόζεται στο μετουσιωμένο γάλα σε σκόνη προέλευσης Ισπανίας

Avis juridique important

|

31987R1412

Κανονισμός (ΕΟΚ) αριθ. 1412/87 της Επιτροπής της 22ας Μαΐου 1987 που τροποποιεί το ποσό του φόρου ο οποίος αναφέρεται στον κανονισμό (ΕΟΚ) αριθ. 805/86 και εφαρμόζεται στο μετουσιωμένο γάλα σε σκόνη προέλευσης Ισπανίας  

Επίσημη Εφημερίδα αριθ. L 135 της 23/05/1987 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1412/87 ΤΗΣ ΕΠΙΤΡΟΠΗΣ  της 22ας Μαΐου 1987  που τροποποιεί το ποσό του φόρου ο οποίος αναφέρεται στον κανονισμό (ΕΟΚ) αριθ. 805/86 και εφαρμόζεται στο μετουσιωμένο γάλα σε σκόνη προέλευσης Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,  Εκτιμώντας:  ότι, προκειμένου να αποφευχθεί η επανεξαγωγή, κάτω από ασυνήθιστα ευνοϊκές συνθήκες, ποσοτήτων αποκορυφωμένου γάλακτος σε σκόνη που εισάγονται στην Ισπανία και μετουσιώνονται σύμφωνα με τις ισπανικές προδιαγραφές πριν από την 1η Μαρτίου 1986, καθιερώθηκε φόρος κατά την εξαγωγή του προϊόντος αυτού με τον κανονισμό (ΕΟΚ) αριθ. 805/86 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 744/87 (2) ·  ότι διαπιστώθηκε ότι ο φόρος που ανέρχεται σε 100 ECU ανά 100 χιλιόγραμμα δεν είναι αρκετός για να αποτρέψει την δημιουργία μη κανονικών πλεονεκτημάτων αν η περιεκτικότητα σε λιπαρές ουσίες έχει τροποποιηθεί, ιδίως κατά την εξαγωγή των προϊόντων αυτών προς τρίτες χώρες· ότι είναι σκόπιμο να αυξηθεί το ποσό του φόρου προκειμένου να αποφευχθεί η δημιουργία τέτοιων πλεονεκτημάτων·  ότι, προκειμένου να αποφευχθούν κερδοσκοπικές κινήσεις όσον αφορά το προϊόν που αποτελεί αντικείμενο του παρόντος κανονισμού, είναι σκόπιμο να εφαρμοσθούν επειγόντως οι κατάλληλες διατάξεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό «100 ECU» που αναφέρεται στο άρθρο 2 του κανονισμού (ΕΟΚ) αριθ. 805/86 αντικαθίσταται από το ποσό «200 ECU».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Μαΐου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 75 της 20. 3. 1986, σ. 15.  (2) ΕΕ αριθ. L 75 της 17. 3. 1987, σ. 14.